Siri แมตช์เมื่อคืนใครชนะ? Apple พร้อมอัปเดตข่าวสารฟุตบอลโลกผ่านฟีเจอร์ต่างๆ
คอฟุตบอลทั่วโลกสามารถติดตามข่าวสารมหกรรมกีฬาฟุตบอลโลก ปี 2018 ได้แล้วอย่างใกล้ชิดผ่านบริการช่องทางต่างๆ ของ Appleข่าวสารดังกล่าวรวมถึงข่าวสารทันใจอย่างสถิติน่าสนใจต่างๆ และผลการแข่งขัน ตลอดจนสามารถติดตามทีมที่ลุ้นเชียร์ได้ผ่านอุปกรณ์และช่องทางต่างๆ ของ Apple และในฟุตบอลโลกครั้งนี้ Siri ยังพร้อมอัปเดตด้วยการเพิ่มคุณสมบัติฟุตบอลในประเทศบราซิล รัสเซีย เดนมาร์ก ฟินแลนด์ มาเลเซีย ตุรกี ไทย ซาอุดีอาระเบีย และอิสราเอล โดยเพิ่มจากอีก 26 ประเทศที่รองรับคุณสมบัติกีฬาอยู่แล้ว ซึ่งผู้ใช้สามารถเรียกหา Siri เพื่อขอดูผลการแข่งขัน ตาราง อันดับ ไปจนถึงรายชื่อนักเตะแต่ละทีมได้คำถามที่สามารถสอบถาม Siri ได้ ได้แก่ ฝรั่งเศสจะเจอกับออสเตรเลียเมื่อไร กลุ่ม B มีประเทศอะไรบ้าง คู่รัสเซียกับซาอุดีอาระเบีย ใครชนะ หรือทีมฝรั่งเศสมีนักเตะคนไหนบ้าง ฯลฯและตลอดระยะเวลาในการแข่งขัน คุณยังสามารถชมการถ่ายทอดสดผ่านแอปพลิเคชันของ App Store ได้ เช่น FOX NOW BBC Sport ขณะที่แอปพลิเคชัน News ช่วยให้ผู้ใช้ติดตามประเด็นร้อนจากการแข่งขัน ทั้งยังเช็กผลการแข่งขันและตารางล่าสุด แผนผังการแข่งขันรอบน็อกเอาต์ ตลอดจนประวัตินักเตะคนสำคัญจากนิตยสาร Eight by Eight ซึ่งผู้ใช้แอปพลิเคชัน News สามารถติดตามความเคลื่อนไหวทั้งหมดนี้จากแหล่งข่าวที่เชื่อถือได้รวมไว้ในที่เดียวPhotos: Courtesy of Apple Thailand
คำถามที่สามารถสอบถาม Siri ได้ ได้แก่ ฝรั่งเศสจะเจอกับออสเตรเลียเมื่อไร กลุ่ม B มีประเทศอะไรบ้าง คู่รัสเซียกับซาอุดีอาระเบีย ใครชนะ หรือทีมฝรั่งเศสมีนักเตะคนไหนบ้าง ฯลฯ